text: Roses disposarà de transport urbà tot l'any – Guia de Roses
  Home ROSES MUNICIPI Roses disposarà de transport urbà tot l'any
  Signatura conveni amb l'Obra Social La Caixa per la realització de la Festa de la Vellesa 2019
  Ja tenim els noms dels restaurants guanyadors de l'edició 2019 de la Ruta de les Tapes
  L'Ajuntament de Roses acaba d'obrir el termini de presentació de propostes per a la contractació del servei de transport urbà de viatgers en autobús en el municipi.
  En total s'estableixen tres línies, dues comunicant Santa Margarita i l'Almadrava amb el centre de la vila durant l'estiu, i una tercera, per a la resta de l'any, que comunicarà Santa Margarita amb el nucli urbà fins arribar al moll. Les empreses interessades a oferir aquest servei, disposen fins al 8 de maig per presentar les seves ofertes.
  El servei que estableixen les bases d'aquesta contractació, consisteix en la realització del transport urbà mitjançant 3 línies amb recorregut i parades delimitades pel consistori, amb les quals es garantirà el transport urbà durant tot l'any, d'acord a les necessitats de recorreguts i freqüències corresponents a cada temporada.
  Així, durant la temporada alta, que transcorrerà entre l'1 de juny i el 30 de setembre, les línies L1 i L2 oferiran el servei de transport entre el centre de la població i les urbanitzacions de Santa Margarita i Canyelles-Almadrava respectivament. Durant els mesos restants, entrarà en funcionament la línia L3, que comunicarà Santa Margarita amb el Moll al llarg de l'avinguda de Rhode, realitzant una circumval·lació de tornada per l'avinguda de la Cuana i la Gran Via Pau Casals.
  Els requisits necessaris a complir per les empreses interessades, com horaris, freqüències, disposició de vehicles necessaris, senyalització de parades, etc, es troben disponibles per a la seva consulta, juntament amb la resta de documentació corresponent, a l'apartat Perfil del Contractant de la pàgina web municipal.
  Podeu accedir directament a aquesta informació a través del següent enllaç:
  https://contractaciopublica.gencat.cat/ecofin_pscp/AppJava/notice.pscpidDoc=22325734&reqCode=viewCn&idCap=1772053&
  tags: a roses Ajuntament de Roses Alt Empordà aRoses autobusos Catalunya Costa Brava Empordà GIRONA in costa brava Municipi Roses SARFa transport transport urbà
  previous Un projecte de missatgeria i un altre de disseny de videojocs, ja inscrits al Fòrum de les Oportunitats
  next S'inicia la Ruta de les Tapes: 51 restauradors ofereixen les seves creacions des d'avui fins al 9 d'abril